Diari Oficial de la Generalitat Valenciana


Sumari del DOGV 3938, del 13-02-2001 (2001/898)

Notificació de la resolució del recurs d'alçada amb el número de referència interna R-430/99.
---------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/898


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-430/99. [2001/M898]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Sandra Martorell Sanchis, urbanització Nou Espai, número 17, 03051 La Nucia, la resolució del recurs d'alçada amb el número de referència interna R-430/99.
  
Resolució
  
Examinat el recurs d'alçada formulat per la senyora Sandra Martorell Sanchis contra resolució del Servei Territorial d'Arquitectura i Habitatge d'Alacant en l'expedient, per la sol·licitud de visat de contracte i la subsidiació del tipus d'interés del préstec qualificat per a adquisició d'un habitatge ja construït, número 03-1T-445/1999/094.
  
Antecedents de fet
  
1. La senyora Sandra Martorell Sanchis, adquirent d'un habitatge ja construït per mitjà d'escriptura de compravenda de data 26 de març de 1999, va presentar en el Servei Territorial d'Arquitectura i Habitatge d'Alacant el dia 25 de juny de 1999 sol·licitud de visat de contracte i finançament qualificat per a l'adquisició de la habitatge ja construït.
  
2. A la vista de la documentació que es troba en l'expedient, i en virtut del que disposen els articles 25.2.c) i 24 en relació amb el 16.1.a) del RD 1186/1998, de 12 de juny, i els articles 5.4, 5.3 i 12.1 del Decret 173/1998, de 20 d'octubre, del Govern Valencià, el cap del Servei Territorial en data 19 d'agost de 1999 dicta la resolució denegatòria del visat del contracte i de la subsidiació del tipus d'interés del préstec qualificat, ja que han transcorregut més de dos mesos des de la celebració de l'escriptura de compravenda i la sol·licitud de visat d'aquesta per l'òrgan competent, i en quedar acreditat que el preu de la compravenda supera el preu màxim establit per aquesta.
  
3. Contra la citada resolució interposa el recurs d'alçada la senyora Sandra Martorell Sanchis, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (RJAP i PAC), com pel que estableix el Decret 85/1999, de 30 de juliol, del Govern Valencià (DOGV núm. 3.551, de 2 d'agost).
  
2. El que estableixen els articles 107, 110, 114 i 115 de la Llei 30/1992, de 26 de novembre, de RJAP i PAC, quant a l'admissió i la tramitació del recurs d'alçada.
  
3. Segons disposa l'article 25.2.c) del RD 1186/1998, de 12 de juny, i l'article 5.4 del Decret 173/1998, de 20 d'octubre, del Govern Valencià, en les actuacions d'adquisició de habitatges ja construïts és requisit per a sol·licitar i obtindre el finançament qualificat que entre la celebració del contracte o escriptura de compravenda o d'opció de compra i la sol·licitud de visat d'aquests per l'òrgan competent no hagen transcorregut més de dos mesos.
  
4. Segons estableix l'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els termes i terminis establits en aquesta i en altres lleis obliguen a les autoritats i personal al servei de les administracions públiques competents per a la tramitació dels assumptes, així com als interessats en aquests.
  
5. Segons estableix l'article 16.1.a) en relació amb l'article 24, del RD 1186/1998, de 12 de juny, el preu màxim de venda per metre quadrat de superfície útil serà, amb caràcter general, el que resulte de l'aplicació dels articles 8 i 9 del citat RD 1.186/1998.
  
6. Segons disposa l'article 8 del RD 1186/1998, de 12 de juny, s'estableix un preu bàsic en l'àmbit nacional per metre quadrat de superfície útil (98.500 PTA), que servirà com a referència a l'efecte de la fixació dels preus màxims de venda i la renda dels habitatges protegits. A partir del dit preu bàsic, les comunitats autònomes o les ciutats de Ceuta i Melilla, segons la seua pròpia normativa, podran fixar les quanties màximes dels dits preus de venda, sense que aquestes puguen variar més d'un 15% o menys d'un 20% del preu bàsic.
  
7. Segons disposa l'article 5.3 del Decret 173/1998, de 20 d'octubre, del Govern Valencià, és condició necessària per al reconeixement del visat i el finançament qualificat que el preu màxim de venda dels habitatges ja construïts no excedisca del que li corresponga en funció de la zona, segons l'article 12 d'aquest Decret, multiplicat per la seua superfície útil, i això amb el límit de 90 metres quadrats.
  
8. Segons disposa l'article 12.1 del Decret 173/1998, de 20 d'octubre, del Govern Valencià, es considera mòdul de venda per metre quadrat de superfície útil el resultat de multiplicar el preu bàsic per metre quadrat de superfície útil pel valor del coeficient de zona que corresponga.
  
Així mateix, el citat article estableix que el preu màxim de venda és el resultat de multiplicar el mòdul de venda per la superfície útil de l'habitatge.
  
9. En virtut de tot l'anterior, resulta que per a obtindre el mòdul de venda per metre quadrat de superfície útil, i estar la localitat de la Nucia en la zona 5, el preu bàsic s'ha de multiplicar per 0,90, que és el coeficient que es dóna a la zona 5; d'aquesta operació resulta un mòdul de venda per metre quadrat de superfície útil equivalent a 88.650 pessetes.
  
Per a obtindre el preu màxim de venda hem de multiplicar el mòdul de venda per la superfície útil de l'habitatge, la qual, segons acredita l'escriptura pública de compravenda de l'habitatge objecte de l'expedient, és de 60.35 metres quadrats útils, per la qual cosa el preu màxim de venda de l'habitatge objecte de l'expedient és de cinc milions tres-centes cinquanta mil vint-i-huit pessetes (5.350.028 PTA).
  
10. Assentat l'anterior, es comprova per mitjà de l'escriptura pública de compravenda, que el preu de compravenda de l'habitatge objecte de les ajudes és de dotze milions de pessetes (19.960.166 PTA), per la qual cosa se supera el preu màxim de venda establit en la normativa anteriorment citada.
  
Així mateix, revisada la documentació que es troba en l'expedient, es comprova que l'escriptura de compravenda de l'habitatge objecte de les ajudes és de data 26 de març de 1999, així com que la sol·licitud de visat d'aquest és de data 25 de juny de 1999, per la qual cosa és clar i notori que entre les dues citades actuacions ha transcorregut un termini superior al termini establit de dos mesos
  
Assentat el que antecedeix, i que no s'ha presentat per part recurrent prova suficient i adequada que desvirtue el contingut de la resolució impugnada, procedeix confirmar aquesta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió de Promoció Privada, resolc:
  
Desestimar el recurs d'alçada formulat per la senyora Sandra Martorell Sanchis contra la Resolució del Servei Territorial d'Arquitectura i Habitatge d'Alacant, de data 19 d'agost de 1999, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciós Administratiu.
  
Tot això sense perjuí que es puga exercir qualsevol altre recurs que s'estime oportú.
  
València, 22 de novembre de 1999.- El director general d'Arquitectura i Habitatge: José Mª García Zarco.